Interop Forms Toolkit 2.0 Tutorial - CodeProject 12,998,892 members (71,603 online)
322.3K views10.8K downloads148 bookmarked
Last Visit: 31-Dec-99 18:00 Last Update: 23-Jun-17 18:27Refresh1 Tydelike strukture kom ná brand | News24
Tydelike strukture kom ná brand
Die restaurant en winkel van die Tsitsikamma Nasionale Park is Vrydagaand deur ’n brand in puin gelê. Foto: HENK DE VOS
DIE restaurant en winkel in die Tsitsikamma Nasionale Park wat deur ’n brand verwoes is, gaan deur tydelike strukture vervang word.
William Mabasa, kommunikasiehoof van Sanparke, sê dié brand Vrydag in die park by die Stormsriviermond is ’n groot slag – veral so kort voor die somervakansie.
Maar Sanparke sal vinnig ’n plan maak om ’n tydelike re­staurant en winkel daar te stel omdat hulle nie sal toelaat dat vakansiegangers in die somervakansie en veral Kersfees en Nuwejaar sonder dié geriewe sit nie.
“Hoewel die tydelike geriewe nie teen môre of oormôre gereed sal wees nie, sal ons so gou moontlik daarmee begin.”
Volgens Mabasa is dit nie seker wat die brand veroorsaak het nie. “Die brand het in die kombuis van die Cattle Baron-restaurant ontstaan. Die ondersoek is nog aan die gang.”
Dit nog nie moontlik om die omvang van die skade te bereken nie.
Mabasa sê dat die restaurant en die parkwinkel afgebrand het, is ’n baie groot verlies aan inkomste vir Sanparke.
Hulle is wel verlig dat daar geen skade aan geriewe soos die oornaghutte of kampeerplekke is nie.
Nandi Mgwadlamba, ’n werknemer van Sanparke, het op haar Facebook-blad geskryf die Stormsrivier-ruskamp is oop.
“Die brand in die Tsitsikamma-park het in die kombuis van die restaurant uitgebreek en die restaurant en winkel het heeltemal afgebrand. Die res van die kamp is oop en veilig. ’n Helikopter waarmee brande geblus word, het betyds gekeer dat die brand na die woude versprei.
“Niemand is beseer nie.”
Sy sê ook dat besoekers aan die park voortgaan om hul verblyf te geniet. Die hengelgeriewe is steeds toeganklik.